Title: Rječnik tečaja Osnove računalne sigurnosti
Course: Igre u Moodle-u

spyware

Računalni programi koji se brojnim trikovima nasilno ugrađuju u vaše računalo i tajno prikupljaju osjetljive podatke o vama. Redovito su vezani za adware, spam, viruse i brojne oblike kriminala.

IM

(eng. Instant Messaging - slanje trenutačnih poruka), servis putem kojeg korisnici međusobno komuniciraju porukama. Poruke stižu odmah, slično kao SMS na mobilnim telefonima.

vatrozid

Program, sigurnosni alat, koji čini mrežnu branu između vašeg računala i Interneta. Provjeravajući svaki pokušaj komuniciranja, vatrozid brine da komunikacija odgovara propisanom neopasnom predlošku.

phishing

Iskrivljeno od eng. fishing - pecanje, postupak odašiljanja mamca, poruke u kojoj se traže osjetljivi podaci velikom broju korisnika i skupljanje odaziva.

e-mail

(eng. electronic mail - elektronička pošta), servisi i tehnologije koje omogućuju prijenos elektroničkih pisama.

e-commerce

(eng. electronic commerce - elektroničko trgovanje), termin koji se odnosi na sve oblike elektroničkog poslovanja, što na primjer uključuje web trgovine, Internet bankarstvo i korištenje usluga naplativih Internetom.

trojanski konj

Računalni program koji, lažno se predstavljajući, nagovori korisnika da ga sam propusti na svoje računalo. Često to učini neprimjetno i pri tome ostavlja autoru otvoren pristup.

korisnički račun

Svi podaci vezani za identitet korisnika, obično vođen pod korisničkim imenom. Obično se koristi za ostvarenje neke usluge, kao što su elektronička pošta i pristup Internetu.

www

(eng. World Wide Web - mreža širom svijeta), najčešće zvan samo web; skupni naziv za sve dokumente dostupne putem web poslužitelja i međusobno povezane poveznicama.

adware

(eng. ad - oglas, ware - nastavak od software, skupni naziv za programe na računalu), programi koji na vašem računalu prikazuju oglase u sklopu drugih programa ili dok surfate, pregledavate web. Ovakvi programi često se nasilno ugrađuju u računalo bez vašeg pristanka.

domena

Područje imenovanja računala na Internetu. Računalima se dodjeljuju imena unutar neke domene, kao što je na primjer codewww.carnet.hr/code - CARNetov web poslužitelj. Računalo je u ovom primjeru u codecarnet.hr/code domeni, koja pak smještena u codehr/code domeni

virus

Program s mogućnošću inficiranja, zaraze, drugih programa. Virus svoj kod umeće u drugi program, kako bi pri izvršenju tog drugog programa i sam pokrenuo. Pri pokretanju traži nove programe koje bi inficirao.

certifikat

Izjava, zajamčena digitalnim potpisom, o autentičnosti podataka o nekoj osobi ili organizaciji.

multimedija

Pojam koji obuhvaća korištenje više oblika medija istovremeno ili na jednom uređaju. Računala su po svojoj prirodi multimedijski uređaji, jer mogu prikazivati slike, zvuk, video, pisani tekst u bilo kojoj kombinaciji.

spammer

Osoba ili organizacija koja se bavi odašilje spam (vidi spam).

ISP

(eng. Internet Service Provider - pružatelj Internet usluge), organizacija koja svoje korisnike povezuje u svoju mrežu, a sama je spojena na Internet. Time korisnike povezuje na Internet.

forum

Web stranica na kojoj korisnici mogu ostavljati poruke vezane za određenu temu ili postavljati teme. Sva komunikacija na forumima uglavnom je javna.

LAN

(eng. Local Area Network - lokalna mreža), mreža međusobno povezanih računala ostvarena bez tehnologija za udaljenu komunikaciju. Mreže na razini jednog kata ili zgrade obično odgovaraju definiciji lokalne mreže.

crack

(eng. crack - slomiti), skupina programa za uklanjanje ("slamanje") zaštite, najčešće zaštite od neovlaštenog kopiranja. Ovakvi programi gotovo su uvijek nezakoniti.

dialer

Program namjenjen automatskom povezivanju s udaljenim računalom putem telefonske linije. Često ovakav program "otima" vašu telefonsku liniju tako da pokušava neprimjetno nazivati skupe inozemne brojeve.

ISDN

Standard digitalne telefonije. Od klasičnih analognih telefonskih linija razlikuje se bržim biranjem, bržim prijenosom te većim brojem kanala po liniji. Više kanala omogućuje istovremeno telefoniranje i korištenje Interneta.

dial-up

Pristup udaljenom računalu telefonskom linijom. Jedno računalo nazove drugo i preko uspostavljene linije razmjenjuju podatke. Čest primjer upotrebe je povezivanje na Internet nazivanjem računala vašeg pružatelja Internet usluge.

IP adresa

Adresa računala na Internetu. Kao korisnik, vi ste zapravo privremeni stanar s promjenjivom adresom. Vaš pružatelj usluga je hotel s fiksnim adresama koji vam pri spajanju dodjeljuje trenutačno slobodnu sobu.

chat

Servis koji omogućava korisnicima da razgovaraju pišući tekst. Broj sudionika je proizvoljan, a njihov razgovor privatan ili svima vidljiv.

hot-spot

Pristupna točka bežične mreže koja je ujedno spojenana Internet. Bežičnim povezivanjem s tom pristupnom točkom, računalo se spaja na Internet. Te pristupne točke obično su javno dostupne u kafićima i nekim ustanovama.

P2P

(eng. Peer to Peer - kolega kolegi), mreža međusobno povezanih računala koja primaju i nude sadržaje na razmjenu. Sadržaji se razmjenjuju izravnom vezom između računala na kojem se sadržaj nalazi i onoga koji zahtijeva.

privitak

Dodatni sadržaj u poruci elektroničke pošte: dokument, slika, zvuk ili čak program. Privitaka može biti i više u jednoj poruci.

crv

Program s mogućnošću automatskog prijenosa svoje kopije na drugo računalo putem mreže. Koristi se raznim servisima, na primjer elektroničkom poštom.

servis

(eng. service - usluga), mogućnost koju neko računalo ili više njih poslužuju. Na primjer, mogućnost slanja elektroničke pošte je usluga.

modem

Uređaj ugrađen u vaše računalo (ili priključen na njega) pomoću kojeg ono može koristiti telefonsku liniju.

anti-spyware

Skupina programa, alata specijaliziranih za uklanjanje spywarea (vidi spyware).

spam

Neželjen ili nezatražen oblik komunikacije upućen vama. Najčešće je riječ o agresivnim reklamnim porukama elektroničke pošte, no može se odnositi i na telefonsko anketiranje.

WLAN

(eng. Wireless Local Area Network - bežična lokalna mreža), mreža bežičnom tehnologijom povezanih računala.

poveznica

Češće zvana hyperlink ili jednostavno link, označava aktivan dio (obično teksta) na web stranici koji, kada se aktivira klikom mišem, vodi na neku drugu web stranicu.

protokol

Dogovoren način komunikacije između računala. Protokoli su propisani kako bi računala mogla međusobno komunicirati znajući što jedna od drugih očekuju.

blog

(skraćeno od eng. weblog - dnevnik na webu), web stranica koju bez tehničkog znanja može otvoriti i ažurirati bilo tko. Zasnovana je na periodičkom unosu sadržaja.

antivirus

Skupina programa, alata specijaliziranih za uklanjanje virusa, crva i trojanskih konja.

virtualno

Nešto što postoji djelovanjem, ali ne u fizičkom obliku. Na primjer ovaj tečaj se odvija u virtualnoj učionici.

program

Datoteka ili više njih koje upravljaju vašim računalom. Na primjer Microsoft Word je program za uređivanje teksta - on upravlja vašim računalom tako da vama prikazuje radnu okolinu u kojoj pišete i brine o pohrani vaših dokumenata.

on-line

Krilatica koja označava da je nešto dostupno na Internetu. On-line trgovina je trgovina čije se poslovanje odvija Internetom.